Begatrik

Begatrik inggih punika silih tunggil palalianan krama wawidangan Lombok. Kambil saking Kampung Mambe, Desa Monjok, Kecamatan Mataram, Kabupaten Lombok Barat. Begatrik wit saking kruna gatrik sane maartos nundik. Ring wawidangan Lombok Tengah palalianan puniki kabaos Main Acet. Acet maartos batu pelempar sane kanggen risajeroning palalianan puniki. Palalianan Begatrik puniki kamargiang ring semeng utawi sore ritatkala parikrama sarahina alit-alite sampun puput. Dadosnyane, palalianan puniki wantah kanggen nagingin waktu senggang. Palalianan puniki nenten wenten paiketannyane ring upacara adat, agama, miwah sane tiosan. Palalian puniki pinaka permainan rakyat, sane dados kamargiang olih makasami parajana saking saluir status sosial. Palalianan puniki nglatih anak alit mangda prasida nambah ketangkasan miwah keterampilan. 

 Panglimbak 
Palalianan puniki pinaka palalianan anak alit saking saluir lapisan masyarakat. Nenten kauningin wit saking pidan kapalalianang, miwah saking wawidangan napi lelintihannyane. Risajeroning panglimbaknyane, palalianan puniki nenten ngalamin pabinayan, inggihan ring aturan utawi pirantinnyane. Tata cara mapalalianan tetep nganggen batu pinaka piranti mapalalianan kantos mangkin. Sane mabinayan inggih punika sang sane nyenengin sayan kidik.Ring kota sampun nenten kapanggihin malih sane mapalalianan Gatrik. Puniki duaning wenten pangaruh palalianan sane modern, dadosnyane palalianan Begatrik ring wawidangan anak kota sampun sayan rered.

 Pustaka 

Kategori:Palianan anak ring Indonesia